
DIRECŢIA URBANISM

SERVICIUL PLANIFICARE URBANĂ

Nr.U22005-006796/U22006-001086/12.06.2005
REFERAT
privind aprobarea Planului Urbanistic Zonal “Lotizare teren pentru construire 
locuinţe şi servicii”, Zona Mehala, Timişoara
Către Comisiile Consiliului Local al Municipiului Timişoara
Având în vedere prevederile Planului de Amenajare a Teritoriului Municipiului Timişoara, Planului Urbanistic General al Municipiului Timişoara, Planului Urbanistic Zonal cu Caracter Director Timişoara Nord şi strategiei de dezvoltare şi renovare urbană promovată de către Consiliul Local al Municipiului Timişoara;

Având în vedere documentaţia înregistrată la noi cu numerele U22005-006796 din 24.02.2005 si U22006- 001086 din 01.03.2006, prin care se solicită avizarea din punct de vedere urbanistic a Planului Urbanistic Zonal “Lotizare teren pentru construire locuinţe şi servicii”, Zona Mehala, Timişoara

Având în vedere cerinţele Certificatului de Urbanism nr. 850 din 24.02.2005
Propunem Comisiilor din cadrul Consiliului Local al Municipiului Timisoara analizarea şi avizarea din punct de vedere urbanistic a documentaţiei Plan Urbanistic Zonal –“Lotizare teren pentru construire locuinţe şi servicii”, Zona Mehala, Timişoara. Planul Urbanistic Zonal este elaborat de proiectant general S.C. ARHINOVA proiect, nr. 384/2005, la cererea beneficiarilor prezentului studiu VANCEA LIGIA MARGARETA, BALOESCU ELENA, DOBRE LUANA MARIA
Terenul studiat în cadrul PUZ este situat în intravilanul municipiului Timişoara, în nordul teritoriului administrativ al municipiului Timişoara, pe drumul de exploatare 620, in spatele pietei de masini Mehala, la cca. 550 m de strada Grigore Alexandrescu.
Conform Planului Urbanistic General al Municipiului Timişoara zona studiată are destinaţia de locuinţe şi funcţiuni complementare cu regim mic de inaltime. Obiectul prezentei documentatii parcelare pentru construire de locuinte şi funcţiuni complementare se incadrează in destinatia propusă prin PUG.
Suprafaţa totală studiată în cadrul P.U.Z. este de 12 400 mp.,iar terenul este in forma dreptunghiulara, cu front de 103 m. Parcela este identificată prin C.F.118942, Timisoara , cu nr. topo 23425/2; 23409-23410/2, arabil in intravilanul extins, fiind în proprietatea lui VANCEA LIGIA MARGARETA, BALOESCU ELENA şi DOBRE LUANA MARIA
Prin P.U.Z. –“Lotizare teren pentru construire locuinţe şi servicii”, Zona Mehala, Timişoara se propune parcelarea terenului pentru construire locuinte şi servicii complementare locuintelor, rezultand 14 parcele, cu suprafeţe cuprinse intre 601 si 1107 mp. Accesul la teren se va face din drumul de exploatare DE 620 ce se interesectează cu str. Grigore Alexandrescu. Acesta va deveni strada de categ. a II-a, cu 4 benzi, de 22 m. Din acest drum agricol se va realiza o fundatura de lăţime 12, 5m.
Indicii de construibilitate propuşi sunt:

POT maxim = 40 %

CUT maxim = 1

Regim maxim de înălţime pentru locuinte = P+2E si pentru functiuni complementare 
 = P+3E, iar alinierile se vor face conform planşei de Reglementări Urbanistice nr. 3 anexate prezentei documentaţii.
Se va păstra debitul canalului situat între parcelă şi De620.
Autorizarea oricăror lucrări de construire în conformitate cu prezentul PUZ se va face cu respectare condiţiilor impuse de deţinătorii de utilităţi prin avizele acestora şi numai după ce drumurile propuse vor deveni publice conform Declaraţiilor notariale nr. 396 din 7.02.2005, 467 din 9.02.2006, 466 din 9.02.2006, anexate, se va prezenta o soluţie tehnică adecvată întocmită de un proiectant de specialitate, pentru traversarea canalului HCN adiacent parcelei.
Suprafaţa studiată prin prezentul Plan Urbanistic Zonal se va introduce în intravilanul municipiului Timişoara după scoaterea din circuitul agricol a terenului care se va face pe cheltuiala beneficiarilor acestei documentaţiei.
Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.Z. aprobat prin Ordinul nr. 176/N/16.08.2000 al M.L.P.A.T. ( M.T.C.T.)
Planului Urbanistic Zonal - –“Lotizare teren pentru construire locuinţe şi servicii”, Zona Mehala, Timişoara se va integra în Planul Urbanistic General al Municipiului Timişoara şi va avea o valabilitate de 10 ani.
Dupa aprobarea documentatiei  Plan Urbanistic Zonal - –“Lotizare teren pentru construire locuinţe şi servicii”, Zona Mehala, Timişoara terenul studiat va trece in zona B de impozitare.
Documentaţia Plan Urbanistic Zonal - –“Lotizare teren pentru construire locuinţe şi servicii”, Zona Mehala, Timişoara a fost supusă dezbaterii publice din data de 18 mai 2006 şi nu au existat obiecţii sau alte recomandări.

